ROMÂNIA

 
JUDEŢUL CĂLĂRAŞI        




                                                                         
CONSILIUL JUDEŢEAN CĂLĂRAŞI                                                                       
        HOTĂRÂRE

privind aprobarea participării Direcției Generale de Asistență Socială și Protecția Copilului 
la depunerea proiectului „COPIL – Competențe pentru Oameni 
care Protejează Interesul Copilului” cod MySMIS2021/SMIS2021+ 3704070, 
a cheltuielilor legate de proiect și a acordului de parteneriat
        Consiliul Județean Călărași, întrunit în ședința ordinară din 29.10.2026,
        Având în vedere:

            - raportul Direcției Dezvoltare, Tehnică și Relații Externe, înregistrat sub nr. 17841 din 27.10.2026;
            - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

           - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
            - Nota de fundamentare a Direcției Generale de Asistență Socială și Protecția Copilului Călărași nr. 73752 din 27.10.2026, înaintată cu adresa nr. 73753 din 27.10.2026 și înregistrată la Consiliul Județean Călărași sub nr. 17815 din 27.10.2026;
            - prevederile Legii nr. 272/2004 privind protecția și promovarea drepturilor copilului, republicată, cu modificările și completările ulterioare;

            - prevederile art. 5 lit. f), art. 112 alin. (1) și (3) lit. q) din Legea asistenței sociale nr. 292/2011, cu modificările și completările ulterioare;

            - prevederile Legii nr. 197/2012 privind asigurarea calității în domeniul serviciilor sociale, cu modificările și completările ulterioare;

            - prevederile Hotărârii Guvernului nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;

            - Ordinul ministrului investițiilor și proiectelor europene nr. 1341/2026 privind aprobarea Ghidului Solicitantului–Condiții Specifice aferent apelului de proiecte „Creșterea accesului profesioniștilor din domeniul serviciilor sociale pentru copii și familii la programe de formare continuă”, Programul Incluziune și Demnitate Socială 2021–2027, Prioritatea 05 „Reducerea disparităților dintre copiii la risc de sărăcie și/sau excluziune socială și ceilalți copii”, Acțiunea 5.6 (FSE+) „Creșterea accesului profesioniștilor la programul de formare continuă”;

           - prevederile Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021–2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare, și ale Normelor metodologice de aplicare a acesteia, aprobate prin Hotărârea Guvernului nr. 829/2022;
           - prevederile art. 5 alin. (3), art. 14 alin. (3), (4) şi art. 45 alin. (2) din Legea nr. 273/2006 privind finanțele publice locale, cu modificările şi completările ulterioare; 

           - prevederile art. 173 alin. (1) lit. a), d), f) şi alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
           În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE:
                Art. 1. – Se aprobă participarea Județului Călărași, prin Direcția Generală de Asistență Socială și Protecția Copilului Călărași, în calitate de partener (Membru 11 MySMIS/Partener 11), lider de parteneriat – Autoritatea Națională pentru Protecția Drepturilor Copilului și Adopție, în cadrul proiectului „COPIL – Competențe pentru Oameni care Protejează Interesul Copilului” cod MySMIS2021/SMIS2021+ 3704070, în vederea finanțării acestuia în cadrul Programului Incluziune și Demnitate Socială 2021–2027, Prioritatea 05 „Reducerea disparităților dintre copiii la risc de sărăcie și/sau excluziune socială și ceilalți copii”, Obiectiv specific ESO4.11 „Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)”, Acțiunea 5.6 (FSE+) „Creșterea accesului profesioniștilor la programul de formare continuă”, apelul de proiecte „Creșterea accesului profesioniștilor din domeniul serviciilor sociale pentru copii și familii la programe de formare continuă”.
                Art. 2. – Se aprobă Acordul de parteneriat încheiat între Autoritatea Națională pentru Protecția Drepturilor Copilului și Adopție – în calitate de lider de parteneriat/Solicitant și Direcțiile Generale de Asistență Socială și Protecția Copilului din cele 41 de județe și din sectoarele 1–6 ale Municipiului București – în calitate de parteneri (Membrii 1–47 MySMIS/Partenerii 1–47), printre care Direcția Generală de Asistență Socială și Protecția Copilului Călărași – în calitate de Membru 11 MySMIS/Partener 11, în vederea implementării în comun a proiectului „COPIL – Competențe pentru Oameni care Protejează Interesul Copilului” cod MySMIS2021/SMIS2021+ 3704070, conform Anexei care face parte integrantă din prezenta hotărâre.
                Art. 3. – Se aprobă valoarea estimată a cheltuielilor eligibile angajate de Direcția Generală de Asistență Socială și Protecția Copilului Călărași pe perioada implementării proiectului „COPIL – Competențe pentru Oameni care Protejează Interesul Copilului” cod MySMIS2021/SMIS2021+ 3704070, în cuantum de 357.285,80 lei, din care:

        a)
finanțare nerambursabilă din Fondul Social European Plus (FSE+): 303.692,93 lei;

        b)
finanțare nerambursabilă de la bugetul de stat: 46.447,15 lei;

        c)
contribuție proprie: 7.145,72 lei.
                Art. 4. – Se aprobă contribuția proprie a Direcției Generale de Asistență Socială și Protecția Copilului Călărași la proiectul „COPIL – Competențe pentru Oameni care Protejează Interesul Copilului” cod MySMIS2021/SMIS2021+ 3704070, reprezentând 2,00% din valoarea eligibilă a cheltuielilor angajate de aceasta, respectiv 7.145,72 lei, precum și achitarea tuturor cheltuielilor neeligibile și a eventualelor cheltuieli suplimentare ce pot apărea pe durata implementării proiectului, din bugetul Direcției Generale de Asistență Socială și Protecția Copilului Călărași.
                Art. 5. – Direcția Generală de Asistență Socială și Protecția Copilului Călărași va asigura toate resursele financiare necesare implementării proiectului în condițiile rambursării/decontării ulterioare a cheltuielilor din fondurile aferente proiectului.
                Art. 6. – Se împuternicește doamna Daniela ARBAGIC, Director executiv al Direcției Generale de Asistență Socială și Protecția Copilului Călărași, să semneze Acordul de parteneriat, precum și toate documentele necesare pregătirii și implementării proiectului, în numele Direcției Generale de Asistență Socială și Protecția Copilului Călărași.              
                Art. 7. – Direcția Generală de Asistență Socială și Protecția Copilului Călărași va duce la îndeplinire prevederile prezentei hotărâri.

                Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași, Direcției Generale de Asistență Socială și Protecția Copilului Călărași şi Direcției Dezvoltare, Tehnică și Relații Externe.

   PREŞEDINTE,

ec. Vasile ILIUȚĂ

                     
                                         CONTRASEMNEAZĂ,                                                 

                                                                                                 SECRETARUL GENERAL AL JUDEŢULUI, 

   



                                                                                        Anca-Mirela ȘTEFĂNESCU

Nr. 259


Adoptată la Călăraşi,

Astăzi  29.10.2026,

Redactată de consilier, 
Dorinela Gheorghe, în 4 exemplare. 
